### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 21. juni 2023 har vedtaget Magistratens foranstående indstilling af 6. juni 2023.

###

.

### Resume

Ved budgetforlig 2023-2026 besluttede byrådet at etablere en sundhedsfond, der skal investere i de udfordringer, som [adresse] står overfor på sundheds- og ældreområdet. Fx vil antallet af ældre over 80 år vokse med 50 pct. fra 2021 til 2031. Antallet af borgere med kroniske sygdomme stiger endnu mere, og den nye sundhedsreform betyder, at flere opgaver bliver løst i kommunerne.

Udfordringerne skaber en efterspørgsel efter nye innovative løsninger, der fastholder borgernes funktionsniveau i længere tid og dermed udskyder eller reducerer behovet for pleje og praktisk hjælp. Sundhedsfonden skal, sammen med eksterne parter, udvikle og afprøve løsninger og metoder, der fremmer sund aldring og fastholder de ældres fysiske, mentale og sociale funktionsniveau. Sundhedsfondens fokus vil både være på langsigtede og risikovillige projekter og mere kortsigtede og sikre investeringer.

Byrådet skal tage stilling til rammerne for Sundhedsfon-dens vedtægter (bilag 1), som vil danne grundlag for det videre arbejde med Andrea Kjeldsen formål, risikoprofil samt konstruktion. Magistraten vil ultimo 2023 beslutte de endelige vedtægter for Sundhedsfonden.

### Beslutningspunkter

Det indstilles:

At 1) Byrådet godkender Sundhedsfondens organisering, hvor strategiske beslutninger varetages af et udpeget investeringsråd bestående af eksterne (bilag 1), og at der anvendes midler til kapacitetsopbygning samt til de fire indsatser besluttet i budgetforliget, der fungerer som øvebane for Sundhedsfondens metoder.

At 2) Byrådet godkender, at Sundhedsfonden arbejder med en risikoprofil, hvor 20% af fondens investeringer kan resultere i, at der ikke er nogen økonomisk, social eller sundhedsmæssig effekt.

At 3) Byrådet godkender, at Magistraten vedtager de endelige vedtægter for Sundhedsfonden på baggrund af Byrådets drøftelse af formål og ramme for Sundhedsfon-dens virke.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 06-06-2023

Connie Søndergaard: 4

Fremsendes til [adresse] med bemærkning, at Magistraten i mødet den 6. juni 2023 anbefaler, at byrådet tiltræder Magistratsafdelingen for Sundhed og Omsorgs indstilling af 22. maj 2023.

Drøftelse af fokus på, at der ikke opbygges unødvendig kapacitet og tænkes i siloer i forbindelse med mulige investeringer via Sundhedsfonden.

Magistratsafdelingen for Sundhed og Omsorg udarbejder notat med beskrivelse af organisering og governance for Sundhedsfonden.